Държавен вестник, бр. 63, 2007 г., стр. 39

Б Р О Й  63
Д Ъ Р Ж А В Е Н   В Е С Т Н И К
С Т Р .  39
(2) Комисията може да създаде постоянна
структура за координиране на използваните
радиочестоти и радиочестотни ленти.
(3) Комисията може да привлича извънщат-
ни сътрудници и консултанти.
Раздел II
Отношения на комисията с други органи
и организации
Чл. 8. (1) При осъществяване на своите фун-
кции комисията чрез упълномощени свои чле-
нове или служители от администрацията вза-
имодейства с държавни органи, неправителст-
вени организации, както и национални или чуж-
дестранни институции.
(2) Упълномощените лица по ал. 1 могат
да участват в заседания на работни групи, про-
веждане на работни съвещания, извършване
на съвместни проверки, изпълнение на съв-
местни проекти, разработване на проекти на
нормативни актове, съгласуване на позиции с
трети страни в рамките на международните
организации на регулаторните органи в об-
ластта на съобщенията и др.
(3) При осъществяване на своите правомо-
щия комисията взаимодейства и извършва кон-
султации с Европейската комисия и национал-
ните регулаторни органи на държавите—член-
ки на Европейския съюз, по реда, определен в
действащото законодателство.
Раздел III
Организация на работа на комисията
Чл. 9. (1) Комисията разглежда и решава
въпросите от своята компетентност на заседа-
ния. Заседанията на комисията са открити и
закрити.
(2) Главният секретар присъства на заседа-
нията на комисията без право на глас.
(3) На откритите заседания на комисията
могат да присъстват и служителите от адми-
нистрацията на комисията, отговорни за раз-
глежданата преписка, както и предварително
писмено поканени по преценка на комисията
външни лица.
(4) На закритите заседания могат да присъс-
тват главният секретар и служителят, изготвящ
протокола от заседанието.
Чл. 10. (1) Заседанията на комисията са ре-
довни и извънредни.
(2) Комисията провежда редовно заседание
веднъж седмично по предварително обсъден и
приет от комисията проект на дневен ред. Про-
ектът на дневен ред се предлага на комисията
от председателя и се гласува в началото на за-
седанието. Материалите по дневния ред се пре-
доставят на членовете на комисията най-късно
два дни преди заседанието.
(3) Допълнителни точки могат да бъдат
включени в дневния ред по предложение на
председателя и на всеки член от комисията най-
късно предишния работен ден, но не по-късно
от 24 часа преди началото на заседанието.
Предложението за допълнителни точки се
подлага на гласуване в началото на заседани-
ето и след приемането му от комисията до-
пълнителните точки се включват за разглеж-
дане в заседанието.
(4) Комисията се свиква на извънредно засе-
дание от председателя по негова инициатива
или по предложение на най-малко двама от
членовете є. В този случай членовете на коми-
сията трябва да бъдат уведомени за датата, часа
и проекта на дневен ред на заседанието най-
късно предишния работен ден, но не по-късно
от 24 часа преди началото на заседанието. Ма-
териалите за извънредното заседание се пред-
ставят в същия срок.
Чл. 11. (1) Заседанията на комисията се от-
криват и провеждат в присъствието на повече
от половината от нейните членове.
(2) При отсъствие на председателя на коми-
сията заседанията се ръководят от заместник-
председателя, а при отсъствие на заместник-
председателя—от друг оправомощен от предсе-
дателя член на комисията.
(3) Счита се за присъстващ на заседанието
член, който е във връзка в реално време с оста-
налите заседаващи и който е предварително за-
познат с материалите по дневния ред, в случай
че това не препятства работата на комисията.
Чл. 12. Отсъствие на член на комисията от
редовно заседание е допустимо в случай, че той:
1. е в служебна командировка;
2. е в законоустановен отпуск;
3. изпълнява друга неотложна служебна ра-
бота, за която останалите членове на комисия-
та са предизвестени.
Чл. 13. (1) Комисията приема решения.
(2) Решенията по ал. 1 се приемат с явно
гласуване и с мнозинство повече от половината
от общия брой на членовете є.
(3) По изключение и по предложение на
председателя комисията може да взема реше-
ния и неприсъствено, с изключение на случаи-
те, в които се приемат проекти на нормативни
актове или се приемат нормативни админист-
ративни актове. В тези случаи решенията се
вземат с единодушие. За решенията, взети не-
присъствено, по реда, посочен в тази алинея,
това обстоятелство се отбелязва в протокола.
Чл. 14. (1) За всяко заседание на комисията
се води протокол, който се подписва от всички
присъствали нейни членове.
(2) Въз основа на протокола по ал. 1 се из-
готвя препис-извлечение, в което се включват
разискваните въпроси от дневния ред и приети-
те по тях решения. Препис-извлечението се под-
писва от председателя на комисията, главния
секретар и от служителя, изготвящ протокола.
(3) Всеки член на комисията може да подпи-
ше протокола с особено мнение относно взето
решение от комисията. Към протокола се при-
лагат мотивите за изразеното особено мнение.